Naerata ometi

"Naerata ometi" on Leida Laiuse ja Arvo Iho 1985. aastal lavastatud film Silvia Rannamaa teose "Kasuema" ainetel. Film esilinastus ekraanil 20. jaanuaril 1986 Tallinnas kinos Sõprus.

Filmist
Sotsiaalselt tundlik draama jutustab lastekodu lastest ja sellest, kuidas kõigist raskustest hoolimata on võimalik säilitada endas inimlikkust. 

Mari ema on surnud ja isa joob. Vanemliku hooleta jäänud teismeline Mari satub lastekodusse, mille lohutu keskkond meenutab pigem vanglat. Elu lastekodus tundub talle võimatu, kuid minna pole kuhugi. Tundlikul ja introvertsel tüdrukul tuleb harjuda elama kodusoojuseta, jõhkravõitu kaaskasvandike seas. Omavanustega ei tee Mari suurt tegemist, ta jagab oma siseilma päevikuga. Õnneks on seal Tauri, kes käitub hästi, kuid keda miskipärast eriti ei armastata. Robi, kes rikub reegleid, on seevastu kõigi lemmik, kuigi Mari meelest peaks teda vihkama. Olelusvõitluses põimuvad Maril valu ja pisarad esimeste armumiste mõrumagusate hetkedega. Saadud õppetund sellest, kuidas märgata enda ümber teisi inimesi ja kuidas näha nende välise koore alla, on tütarlapsele raske, kuid on kasuks tema edasisele käekäigule.

Osatäitjad
 Mari – Monika Järv
 Robi – Hendrik Toompere
 Tauri – Tauri Tallermaa
 Katrin – Katrin Tamleht
 Kerttu – Kerttu Aaving
 Melita – Edith-Helen Kuusk
 Siiri – Siiri Sisask
 Anne – Janika Kalmus
 Kasvataja – Helle Kuningas
 Robi ema – Mari Lill
 Mari isa – Evald Hermaküla
 Tauri isa – Eduard Tinn
 Lastekodu direktor – Rudolf Allabert

Episoodides: 
Anneli Aunap, Rein Pakk, Manfred Kärblane, Maria Klenskaja, Evald Aavik, Reet Paavel, Triin Loorits, Lemmi Selge, Toivo Karjane, Priit Seli, Tilsi Lastekodu kasvatajad ja lapsed

Film taastati Nukufilmis Eesti Film 100 raames ning ilmus ajalehe Eesti Päevaleht seeria "Eesti filmiklassika" raames DVD-l.

Festivalid ja tunnustus
Auhinnad ja preemiad
 Tallinnfilmi aastapreemia (Eesti), 1985; Leida Laius: režissööritöö; Arvo Iho: kaaslavastaja ja peaoperaator filmis "Naerata ometi"
 Üleliiduline filmifestival (NSVL), 1986; Peaauhind: režissöör Leida Laius ja kaaslavastaja Arvo Iho; parim stsenaarium: Maria Šeptunova
 Nõukogude Eesti filmifestival (NSVL), 1986; Peaauhind: parim mängufilm; parim laste- ja noorsoofilm; parim kunstnikutöö: Tõnu Virve; parim originaalmuusika: Lepo Sumera; Monika Järv: Mari osatäitmise eest
 European Film Festival INTEGRATION YOU And ME (Koszalin, Poola), 1986; Ajakirjanike ja filmikriitikute Wojciech Wiszniewski nimeline eriauhind - sotsiaalselt tähendusrikka ja kunstiküpse teose loomise eest; Poola noorteajakirja "Walka Mlodych" auhind
 Ajakirja "Sovetski Ekran" konkurss (NSVL), 1986; II koht
 BERLINALE - Berlin International Film Festival (Saksamaa), 1987; Berlinale UNICEFi preemia
 Film Festival for Young People (Pariis, Prantsusmaa), 1987; Parim naisosatäitja - Veronique Baroini preemia: Monika Järvele kui parimale lootustandvale noorele naisosatäitjale
 NSV Liidu riiklik preemia, oktoober 1987Kui kõik ei läinud, nagu loodeti. sirp.ee, 14. veebruar 2025
 Créteil International Women's Film Festival (Prantsusmaa), 1990; Žürii auhind Graine de Cinéphage

Osalemine
 FIPRESCI Sümpoosion Repinos (NSVL), 1986
 Eesti filmipäevad Helsingis (Soome), 1987
 La Rochelle International Film Festival (Prantsusmaa), 1989
 Eesti filmipäevad Lissabonis (Portugal), 2023
 Nordic Film Days Lübeck (Saksamaa), 2023
 PÖFF - Pimedate Ööde filmifestival (Tallinn, Eesti), 2024, Programm: Vana kuld. Klassika ärkab elluNaerata ometi. Eesti filmi andmebaas.
 BERLINALE - Berlin International Film Festival (Saksamaa), 2025, Programm: Berlinale Classics"Naerata ometi" valiti Berliini filmifestivali arhiivifilmide programmi. kultuur.err.ee, 13. jaanuar 2025.

Varia
Filmi stsenaarium pidi läbima rohkelt kontrollinstantse Eesti NSV-s ja Moskvas, kusjuures Moskva lükkas esimese versiooni tagasi. Lõplik stsenaarium kirjutati ümber vastavalt tsensuuri nõuetele, kuid võtteplatsil kasutas meeskond algversiooni. Film on lindile võetud Tilsi lastekodus ning selle ümbruses, kuhu tsensoritel oli raske ligi pääseda. Väikesed lapsed, kes filmis mängisid, valiti enamasti Tilsi lastekodust.Filmi „Naerata ometi“ ammu avalikkuse eest kadunud peaosaline Monika Raide käis kinos noort iseennast vaatamas. Õhtuleht, 15. november 2024.

Nõukogude Liidu kinodes kogus film 11,2 miljonit vaatajat.Annika Koppel. Karu südamega mees : Arvo Iho elu ja looming. Tallinn, 2015, lk. 119

Film on digiteeritud 6K resolutsioonis Rahvusarhiivis ja restaureeritud 4K resolutsioonis Locomotive Classicsi poolt 2024. aastal.

Viited

Kirjandus
 Tõnu Virve. Õhtud Tilsi lähistel. Teater. Muusika. Kino 1/2103.
 Jaanus Kulli. „Naerata ometi“ saaga ekraanile. Stsenaariumi esimene versioon keelati ära, filmist lõigati välja esimesed kuus minutit ja vene keelt rääkivad miilitsad. Õhtuleht, 8. veebruar 2020.
 Pole üldse muutunud! Filmi „Naerata ometi“ ammu avalikkuse eest kadunud peaosaline Monika Raide käis kinos noort iseennast vaatamas. ohtuleht.ee/melu, 15. november 2024.
 "Arvo Iho filmist "Naerata ometi": ettevalmistuseks kasutasime Dylani ja Joplini muusikat" ERR eeter, 19. jaanuar 2025
 Lauri Kärk. Kui kõik ei läinud, nagu loodeti. sirp.ee, 14. veebruar 2025.

Välislingid
 Naerata ometi IMDb andmebaasis.
 Naerata ometi Eesti filmi andmebaasis.
  Naerata ometi - 4K restaureeritud versiooni treiler. YouTube.
 Kaadris: Naerata ometi. Meenutavad filmitegijad. YouTube.
 Naerata ometi. Artis. kino.ee

Kategooria:Eesti filmid
Kategooria:1985. aasta filmid